## Uredba o načinu utvrđivanja visine naknade za narušene vrijednosti i potencijal prostora

### NN 45/1992 (20.7.1992.), Uredba o načinu utvrđivanja visine naknade za narušene vrijednosti i potencijal prostora

# VLADA REPUBLIKE HRVATSKE

Na osnovi članka 8. stavak 2. Zakona o postupanju s objektima građenim
protivno prostornim planovima i bez odobrenja za građenje ("Narodne
novine", br. 33/92) Vlada Republike Hrvatske na sjednici odrianoj
16. srpnja 1992. godine, donijela je

## UREDBU

### o načinu utvrđivanja visine naknade za narušene vrijednosti i potencijal prostora

Članak 1.

Ovom uredbom propisuju se kriteriji za ocjenjivanje narušenih vrijednosti
i potencijala prostora, koeficijenti za položajne zone i vrijednost boda
za izračunavanje visine naknade, za izgrađene objekte i objekte čija je
izgradnja započeta protivno prostornom planu i bez odobrenja za građenje
(u daljnjem tekstu: objekt).

Članak 2.

Kriteriji za ocjenjivanje narušenih vrijednosti i potencijala prostora
su:

- odnos objekta prema planiranoj namjeni prostora

- odnos izgrađenosti građevinske parcele prema maksimalnoj izgrađenosti
građevinske parcele određene prostornim planom

- vrsta izgradnje

- namjena objekta

- površina objekta

- odnos objekta prema obali mora, jezera ili rijeke Kriteriji iz stavka
1. ovog članka izražavaju se u bodovima i koeficijentima.

Članak 3.

Odnos objekta prema planiranoj namjeni prostora:

- objekt se nalazi u građevinskom području na prostoru:

1. namijenjenom za izgradnju objekta od javnog i općeg interesa 70 bodova

2. namijenjenom za prometne objekte i koridore, parkove, šport i rekreaciju
60 bodova

3. druge namjene 40 bodova

- objekt se nalazi izvan gradevinskog područja na:

1. poljoprivrednom zemljištu odnosno u značajnom krajoliku 70 bodova

2. prostoru namijenjenom za izgradnju objekata infrastrukture rekreacijskih,
turističkih i zdravstvenih objekata 40 bodova

3. prostoru druge namjene 30 bodova

Članak 4.

Odnos izgrađenosti građevinske parcele prema maksimalnoj izgrađenosti
građevinske parcele određene prostornim planom ako je izgrađenost građevinske
parcele:

- više od 100% veća od maksimalne izgrađenosti određene prostornim planom
30 bodova

- više od 50% veća od maksimalne izgrađenosti određene prostornim planom
20 bodova

- manje od 50% veća od maksimalne izgrađenosti određene prostornim planom
10 bodova

Članak 5.

Vrsta izgradnje:

- dogradnja ili nadogradnja postojećeg objekta te izgradnja pomoćnog
objekta na istoj građevinskoj parceli koeficijent 1,20

- izgradnja novog objekta koeficijent 1,60

Članak 6.

Namjena objekta:

- stambeni ili pomoćni objekt koeficijent 1,02

- komunalni ili infrastrukturni objekt koeficijent 1,03

- stambeno-poslovni objekt koeficijent 1,04

- poslovni, proizvodni ili športsko--rekreativni objekt koeficijent
1,08

- objekt za odmor i povremeno stanovanje koeficijent 1,12

Članak 7.

Površina objekta:

- do 100 m2 koeficijent 1,02

- od 100 m2 do 200 m2 koeficijent 1,08

- od 200 m2 do 300 m2 koeficijent 1,16

- više od 300 m2 koeficijent 1,24

Površinom objekta iz stavka 1. ovog članka smatra se ukupna korisna
netto razvijena površina objekta.

Članak 8.

Odnos objekta prema obali mora, jezera ili rijeke, ovisno o njihovoj
međusobnoj udaljenosti: - od 100 m do 200 m koeficijent 1,15 - od 50 m
do 100 m koeficijent 1,30 - do 50 m koeficijent 1,60

Članak 9.

Ukupan broj bodova prema kriterijima za ocjenjivanje narušenih vrijednosti
i potencijala prostora iz članka 2. ove uredbe utvrđuje se tako da se broju
100 pribroji broj bodova dobiven za odnos objekta prema planiranoj namjeni
prostora i broj bodova dobiven za odnos izgrađenosti građevinske parcele
prema maksimalnoj izgrađenosti građevinske parcele određene prostornim
planom, te tako dobiven zbroj množi s koeficijentom vrste izgradnje, zatim
koeficijentom namjene objekta, koeficijentom površine objekta te keoficijentom
odnosa objekta prema obali mora, jezera ili rijeke, odnosno prema slijedećem
izrazu: Bukup = (100 + Bnam + Bizg) \* K1 \* K2 \* K3 \* K4 gdje je:

Bukup = ukupan broj bodova, Bnam = broj bodova za odnos objekta prema
planiranoj namjeni prostora Bizg = broj bodova za odnos izgrađenosti građevinske
parcele prema maksimalnoj izgrađenosti građevinske parcele određene prostornim
planom, K 1 = koeficijent vrste izgradnje, K 2 = koeficijent namjene objekta,
K 3 = koeficijent površine objekta, K 4 = koeficijent odnosa objekta prema
obali mora, jezera ili rijeke

Članak 10.

Za položajne zone određuju se slijedeći koeficijenti:

- za prvu položajnu zonu 3,0

- za drugu položajnu zonu 2,5

- za treću položajnu zonu 2,0

- za četvrtu položajnu zonu 1,5

- za petu položajnu zonu 1,2

Članak 11.

Vrijednost boda za izračunavanje visine naknade iznosi za općine:

1. Buje, Poreč, Rovinj, Pula, Labin, Opatija, Rijeka, Crikvenica, Senj,
Gospić, Zadar, Obrovac, Benkovac, Biograd n/m, Šibenik, Trogir, Kaštela,
Solin, Split, Omiš, Makarska, Ploče, Metković, Dubrovnik, Krk, Cres-Lošinj,
Rab, Pag, Brač, Hvar, Vis, Korčula, Lastovo i Grad Zagreb 3000 HRD

2. Beli Manastir, Bjelovar, Čakovec, Daruvar, Donja Stubica, Donji Miholjac,
Drniš, Duga Resa, Đakovo, Đurđevac, Glina, Imotski, Ivanec, Ivanić-Grad,
Jastrebarsko, Karlovac, Knin, Koprivnica, Krapina, Križevci, Kutina, Ludbreg,
Našice, Nova Gradiška, Novi Marof, Novska, Ogulin, Osijek, Otočac, Pakrac,
Petrinja, Podravska Slatina, Sinj, Sisak, Požega, Slavonski Brod, Valpovo,
Varaždin, Vinkovci, Virovitica, Vrbovec, Vukovar, Zabok, Zlatar Bistrica
i Županja 2000 HRD

3. Buzet, Čabar, Čazma, Delnice, Donji Lapac, Dvor, Garešnica, Gračac,
Grubišno Polje, Klanjec, Kostajnica, Orahovica, Ozalj, Pazin, Pregrada,
Slunj, Sveti Ivan Zelina, Titova Korenica, Vojnić, Vrbovsko, Vrginmost
i Vrgorac 1000 HRD

Članak 12.

Visina naknade za narušene vrijednosti i potencijal prostora utvrđuje
se tako da se ukupan broj bodova dobiven prema odredbi članka 9. ove uredbe
množi s koefecijentom položajne zone iz članka 10. ove uredbe, te s vrijednošću
boda za izračunavanje visine naknade propisanoj u članku 11. ove uredbe,
odnosno prema slijedećem izrazu:

Vnvp = Bukup \* Kpz \* Vb

gdje je: Vnvp = visina naknade za narušene vrijednosti i potencijal
prostora Bukup = ukupan broj bodova (čl. 9. uredbe) Kpz = koeficijent položajne
zone (čl. 10. uredbe) Vb = vrijednost boda za izračunavanje visine naknade
(čl.11. uredbe).

Članak 13.

Ova uredba stupa na snagu osmoga dana od dana objave u "Narodnim
novinama".

Klasa: 372-01/92-01/04

Urbroj: 5030116-92-6

Zagreb, 16. srpnja 1992.

Predsjednik

**dr. Franjo Gregurić, v. r.**

Uredba, NN 45/1992-1145